smcproject/ml-wiki-sentences huggingface dataset:
2013 ജനവരി ഒന്നു മുതലാണ് ബാങ്കുകൾ ചെക്ക് ട്രാൻസാക്ഷൻ സിസ്റ്റത്തിലേക്കു മാറുന്നത്.
എല്ലാ വാണിജ്യ-ദേശസാൽകൃത ബാങ്കുകളും ഈ പുതിയ സംവിധാനത്തിലേയ്ക്ക് മാറുമെന്ന് കരുതപ്പെടുന്നു.
ഈ സംവിധാനത്തിൽ ക്ലിയറിങ്ങിന് ബാങ്കുകൾ തമ്മിൽ ചെക്കുകൾ കൈമാറേണ്ടതില്ല.
ചെക്കിന്റെ ഇലക്ട്രോണിക് ഇമേജുകളാകും ബാങ്കുകൾ കൈമാറുക.
ഇതുവഴി അതിവേഗം പണമിടപാട് സാധ്യമാകും.
സിടിഎസ് ചെക്കുകൾ ക്ലിയറിങ്ങിന് എത്തുന്ന ഉടൻ പണമാക്കാനാകും.
ചെക്ക് നൽകിയശേഷം ക്ലിയറിങ് പ്രക്രിയക്കിടെ അക്കൗണ്ടിൽ പണമിടുന്നതിന് മൂന്നുദിവസത്തെ സാവകാശം മുമ്പ് ലഭിച്ചിരുന്നു.
പുതിയ സംവിധാനത്തിൽ അതിന് സാധ്യതയില്ല.
അക്കൗണ്ടിൽ പണമില്ലെങ്കിൽ ചെക്കുകൾ ഉടൻ മടങ്ങും.
ബാങ്കിന്റെ ലോഗോ അൾട്രാവയലറ്റ് രശ്മികൾക്കുമുന്നിൽ മാത്രമേ തെളിയു.
കറൻസികളിലേതുപോലെ വെളിച്ചത്തിൽ പിടിച്ചാൽ കാണുന്ന സിടിഎസ് വാട്ടർമാർക്കും ചെക്കിലുണ്ടാകും.
ചെക്കിന്റെ ഫോട്ടോസ്റ്റാറ്റ് എടുക്കാൻ ശ്രമിച്ചാലും തിരിച്ചറിയാം.
വ്യാജനിൽമാത്രം പതിയുന്ന വോയ്ഡ് പാന്റോഗ്രാഫും ഇതിലുണ്ട്.
അക്കത്തിൽ തുകയെഴുതുന്ന കള്ളിയിൽ രൂപയുടെ ചിഹ്നവും കാണാം.
ലെൻസ് ഉപയോഗിച്ചാൽമാത്രം കാണാവുന്ന രീതിയിൽ ബാങ്കിന്റെ പേര് ചെക്കിൽ ആകമാനം രേഖപ്പെടുത്തിയിട്ടുണ്ടാകും.
വിമർശനങ്ങൾ പുതിയ സമ്പ്രദായം കൂടുതൽ ബാങ്ക് ജോലികൾ പുറംകരാർ നൽകുന്നതിന് വഴിവയ്ക്കുമെന്ന് ആശങ്കയുണ്ടായിട്ടുണ്ട്.
അവലംബം ↑ http://www.kvartha.com/2012/11/no-cheque-clearance-without-black.html ↑ http://www.deshabhimani.com/newscontent.php?id=234766%5Bപ്രവർത്തിക്കാത്ത+കണ്ണി%5D
ചെടിയമ്മ ഇംഗ്ലീഷ് വിലാസം https://ml.wikipedia.org/wiki/Chediyamma
നാട്ടുവൈദ്യത്തിന്റെയും നാട്ടറിവുകളുടെയും അക്ഷയഖനിയായ വനിതയാണ് ചെടിയമ്മ എന്ന പേരിൽ അറിയപ്പെടുന്ന അന്നമ്മ ദേവസ്യ .
അറുനൂറിലധികം ഔഷധച്ചെടികളുടെ തരവും ഗുണവും പേരും ലളിതമായി വിവരിക്കുന്ന സസ്യശാസ്ത്ര നിഘണ്ടുവെന്നും സഞ്ചരിക്കുന്ന സസ്യവിജ്ഞാന കോശം എന്നും ഇവർ വിശേഷിപ്പിക്കപ്പെടുന്നു.
സ്വദേശം കോഴിക്കോട് മുക്കം വാലില്ലാപ്പുഴ.
1934 ജൂലായ് 31-നാണ് ജനനം.
വല്ല്യപ്പൻ, കോട്ടയം ജില്ലയിലെ ഇല്ലിക്കൽ തറവാട്ടംഗം ഇസഹാക്കാണ് ഒറ്റമൂലി ചികിത്സയുടെ ഗുരു.
ഗൃഹവൈദ്യത്തിൽ നിപുണയായ ചെടിയമ്മ മുക്കം ഹൈലൈഫ് ആയുർവേദ ആശുപത്രിയിൽ റിസോർസ് പേഴ്‌സണായി പ്രവർത്തിക്കുകയാണ്.
ആശുപത്രിയിൽ നിർമ്മിച്ചിരിക്കുന്ന ഔഷധത്തോട്ടത്തിന്റെ മേലധികാരി കൂടിയാണ് അന്നമ്മ ദേവസ്യ.
1991 മുതലാണ് മരുന്നു ചെടികളെക്കുറിച്ച് ക്ലാസെടുത്തു തുടങ്ങിയത്.
ചെടികൾ കൊണ്ടുവന്നു അവയെ പരിചയപ്പെടുത്തിയാണ് അന്നമ്മ ദേവസ്യ ക്ലാസുകൾ കൈകാര്യം ചെയ്യുന്നത്.
സാധാരണക്കാരായ രോഗികൾ മുതൽ പ്രശസ്ത സ്ഥാപനങ്ങളിലെ ഗവേഷകർ വരെ ചെടികളെപ്പറ്റിയറിയാൻ ഇവരെ സമീപിക്കുന്നു .
കാലിക്കറ്റ് യൂനിവേഴ്‌സിറ്റിയുടെ ഫോക്‌ലോർ വിഭാഗത്തിൽ റിസോഴ്‌സ് പേഴ്‌സണായും അന്നമ്മ എത്താറുണ്ട്.
ഹെർബൽ ഗാർഡനും മറ്റുമൊരുക്കുമ്പോൾ പേരറിയാത്ത ചെടികളെ കണ്ടെത്തുന്നതിന്‌ നിരവധി ശാസ്‌ത്രജ്‌ഞർ ഇവരുടെ സഹായം തേടിയെത്തിയിട്ടുണ്ട്‌.
പാലക്കാടു നടന്ന പാരമ്പര്യ വൈദ്യൻമാരുടെ സംഗമത്തിലും, കേരളകാർഷിക സർവകലാശാല നടത്തിയ നാഷണൽ സെമിനാറിലും  ക്ലാസുകൾ എടുത്തിട്ടുണ്ട്.
സർക്കാർ തലത്തിലും വിവിധ സാമൂഹ്യ ക്ഷേമ സംഘടനകൾ സംഘടിപ്പിക്കുന്നതുമായ ക്യാമ്പുകളിലും സെമിനാറുകളിലും സജീവമായി പങ്കെടുക്കുന്നു.
കൃഷിമന്ത്രാലയത്തിനു കീഴിലെ ഡയരക്ടറേറ്റും കാലിക്കറ്റ് അഗ്രി ഹോർട്ടി കൾച്ചറൽ സൊസൈറ്റിയും സംഘടിപ്പിച്ച  സെമിനാറുകളിലും ഒളവണ്ണയിലെ ബൊട്ടാണിക്കൽ ഗാർഡനിലും ചെടികളുടെ കൃഷിരീതി, പ്രത്യേകതകൾ, ഉപയോഗം എന്നിവയെക്കുറിച്ച് ക്ലാസ്സെടുത്തു.
ജനശിക്ഷൺ സൻസ്ഥാനിന്റെ റിസോഴ്‌സ് പേഴ്‌സണായി അംഗീകരിച്ചിട്ടുണ്ട്.
അവലംബം ↑ http://origin.mangalam.com/print-edition/sunday-mangalam/319004%5Bപ്രവർത്തിക്കാത്ത+കണ്ണി%5D ↑ http://www.deshabhimani.com/special/news-01-01-2017/613643%5Bപ്രവർത്തിക്കാത്ത+കണ്ണി%5D ↑ ↑ http://suprabhaatham.com/%E0%B4%92%E0%B4%B1%E0%B5%8D%E0%B4%B1%E0%B4%AE%E0%B5%82%E0%B4%B2%E0%B4%BF%E0%B4%95%E0%B4%B3%E0%B5%81%E0%B4%AE%E0%B4%BE%E0%B4%AF%E0%B4%BF-%E0%B4%9A%E0%B5%86%E0%B4%9F%E0%B4%BF%E0%B4%AF%E0%B4%AE%E0%B5%8D/ ↑ http://origin.mangalam.com/print-edition/sunday-mangalam/319004%5Bപ്രവർത്തിക്കാത്ത+കണ്ണി%5D ↑ http://archives.mathrubhumi.com/mb4eves/online/malayalam/kerala/women/articles/features-article-161832%5Bപ്രവർത്തിക്കാത്ത+കണ്ണി%5D
ഔദ്യോഗിക പ്രാദേശിക ഭാഷകളിലെ ഇന്ത്യയുടെ പേരുകൾ
ദക്ഷിണേഷ്യയിലെ ഒരു രാജ്യമാണ് ഇന്ത്യ .
ന്യൂഡൽഹിയാണ്‌ തലസ്ഥാനം .
ലോകത്തിലെ ഏഴാമത്തെ വലിയ രാജ്യമായ ഇന്ത്യയുടെ വിസ്തീർണം 3.28 ദശലക്ഷം കിലോമീറ്ററാണ് .
ലോകത്തിന്റെ ആകെ വിസ്തൃതിയുടെ 2.4 ശതമാനമാണ് ഇന്ത്യയ്ക്കുള്ളത് .
പേരുകൾ ഇന്ത്യൻ ഭരണഘടനയുടെ പതിനേഴാം ഭാഗം അംഗീകരിച്ച ഭാഷകളിൽ "ഇന്ത്യ" എന്നതിൻ്റെ ഹ്രസ്വ നാമവും "റിപ്പബ്ലിക് ഓഫ് ഇന്ത്യ" എന്നതിൻ്റെ മുഴുവൻ പേരും ഭാഷ Official short name for India Official full name for The Republic of India വിവരങ്ങൾ "Republic (of)" ഔദ്യോഗിക പേര് ഭാഷയുടെ പേര് പ്രാദേശിക ഭാഷയിൽ Transliteration Indian script Transliteration or IPA Transliteration system shown Dialect details or script status Indian script Transliteration or IPA Assamese Bengali ‑ Assamese ভাৰত Bhārôt ভাৰত গণৰাজ্য Bhārôt Gônôrāzyô গণৰাজ্য Gônôrāzyô Bengali Bengali ‑ Assamese ভারত Bhārot ভারতীয় প্রজাতন্ত্র Bhārotiyo Projātôntro প্রজাতন্ত্র Projātôntro Bhojpuri Kaithi 𑂦𑂰𑂩𑂞 Bhārat 𑂦𑂰𑂩𑂞 𑂏𑂝𑂩𑂰𑂔𑂹𑂨 Bhārat Ganrājya 𑂏𑂝𑂩𑂰𑂔𑂹𑂨 Ganrājya Bodo Devanagari भारत Bhārôt भारत गणराज्य Bhārôt Gônôrājyô गणराज्य Gônôrājyô Dogri Devanagari भारत Bhārat भारत गणराज्य Bhārat Ganrājya गणराज्य Ganrājya Gujarati Gujarati ભારત Bhārat ભારતીય ગણતંત્ર Bhārtiya Gaṇtāntrā ISO 15919 ગણતંત્ર Gaṇtāntrā Hindi Devanagari भारत Bhārat भारत गणराज्य Bhārat Ganrājya Hunterian गणराज्य Ganrājya Kannada Kannada ಭಾರತ Bhārata ಭಾರತ ಗಣರಾಜ್ಯ Bhārata Gaṇarājya ISO 15919 ಗಣರಾಜ್ಯ Gaṇarājya Kashmiri Perso ‑ Arabic in the Nasta'liq style ہِندوستان Hindōstān جۆمہوٗرِیہَ ہِندوستان Jomhūriyā Hindōstān shown on bank notes جۆمہوٗرِیہَ Jomhūriyā Konkani Devanagari भारत Bharot भारत गणराज्य Bhārat Gaṇrājya गणराज्य Gaṇrājya Maithili Devanagari भारत Bhārat भारत गणराज्य Bhārat Gaṇarājya गणराज्य Gaṇarājya /bʱaːrət̪ᵊ gɐɳᵊraːd͡ʑjə/ IPA /gɐɳᵊraːd͡ʑjə/ Malayalam Malayalam ഭാരതം Bharatam ഭാരത മഹാരാജ്യം Bhāratamahārājyam ISO 15919 മഹാരാജ്യം Mahārājyaṁ Marathi Devanagari in the Balbodh style भारत Bhārat भारतीय प्रजासत्ताक Bhārtīya Prajāsattāk प्रजासत्ताक Prajāsattāk Meitei (Manipuri) Bengali ‑ Assamese ভারত Bharôt ভারত গণরাজ্য Bharôt Gôṇôrajyô গণরাজ্য Gôṇôrajyô Meitei script ꯏꯟꯗꯤꯌꯥ {{efn-ua| Image of the text in the font Noto Sans Meetei Mayek . The script is also available in the Microsoft font family Nirmala UI . Indiyā Nepali Devanagari भारत Bhārat गणतन्त्र भारत Gaṇatantra Bhārat गणतन्त्र Gaṇatantra Odia Odia ଭାରତ Bhārata ଭାରତ ଗଣରାଜ୍ୟ Bhārata Gaṇarājya ଗଣରାଜ୍ୟ Gaṇarājya Punjabi Gurmukhi ਭਾਰਤ Bhārat ਭਾਰਤ ਗਣਰਾਜ Bhārat Gaṇrāj Perso-Arabic script is used for Pakistani dialects but has no official status in India. ਗਣਰਾਜ Gaṇrāj Sanskrit Devanagari भारतम् Bhāratam भारतमहाराज्यम् Bhāratamahārājyam Santali Ol Chiki ᱥᱤᱧᱚᱛ {{efn-ua| Image of the text in the font Noto Sans Ol Chiki . The script is also available in the Microsoft font family Nirmala UI . Siñôt ᱥᱤᱧᱚᱛ ᱨᱮᱱᱟᱜ ᱟᱹᱯᱱᱟᱹᱛ Siñôt Renāg Ăpnăt Mahali is a dialect of Santali . ᱨᱮᱱᱟᱜ ᱟᱹᱯᱱᱟᱹᱛ Renāg Ăpnăt Devanagari भारोत Bharot Sindhi Devanagari भारत Bhārat भारत गणतन्त्र Bhārat Gaṇtantra गणतन्त्र Gaṇtāntrā Perso ‑ Arabic ڀارت جمھوريا ڀارت Jamhūriyā Bhārat جمھوريا Jamhūriyā Tamil Tamil பாரதம் Bhāratham பாரதக் குடியரசு Bhārathak kudiyarasu குடியரசு Kudiyarasu Telugu Telugu భారత Bhārata భారత గణతంత్ర రాజ్యము Bhāratha Gaṇathanthra Rājyamu ISO 15919 గణతంత్ర రాజ్యము Gaṇathanthra Rājyamu Urdu Perso ‑ Arabic in the Nasta'liq style بھارت Bhārat جمہوریہ بھارت Jamhūriyā Bhārat جمہوریہ ( Naskh ) جمہوریہ ( Nastaliq ) Jamhūriyā Footnotes: അവലംബം ↑ ↑ 1 2
ചെമ്പല്ലിക്കൂട് ഇംഗ്ലീഷ് വിലാസം https://ml.wikipedia.org/wiki/Chemballikkoodu ചെമ്പല്ലിക്കൂട്
പുഴകളിൽ മത്സ്യബന്ധനത്തിനായി ഉപയോഗിച്ചുവരുന്ന ഒരു ഉപകരണമാണ് ചെമ്പല്ലിക്കൂട് .
മീനുകൾ സ്വയം കേറി ചെല്ലാവുന്ന തരം കൂടുകളാണിവ.
മുളയും കവുങ്ങിൻ തടിയും ചെത്തിമിനുക്കി ചെറുചീളുകളാക്കി അവയെ കൂടിന്റെ ഘടനയ്ക്കനുസരിച്ച് പ്രത്യേക രീതിയിൽ നൈലോൺ കയറുപയോഗിച്ച് ബന്ധിപ്പിച്ചാണ് കൂട് നിർമ്മാണം.
മുട്ടോളം ഉയരത്തിലാണ് സാധാരണ കൂട് നിർമ്മിക്കാറുള്ളത്.
മുളകൊണ്ടുണ്ടാക്കുന്ന കൂട്ടിനകത്ത് കയറിയാൽ മീനിന് പുറത്തിറങ്ങാൻ കഴിയാത്തവിധത്തിലാണ് ഇതിന്റെ നിർമ്മാണം.
അവലംബം പുറം കണ്ണികൾ സിഫ്റ്റ് മീൻ കൂടുകൾ - ഐസിഎആർ - സിഐഎഫ്ടി പരിശീലന പുസ്തകം
ചെമ്പൻ പോക്കർ
മലബാറിൽ ടിപ്പുവിന്റെ പടയോട്ടകാലത്ത് ബ്രിട്ടീഷുകാർക്കെതിരെ പോരാടിയ മൂന്നു മാപ്പിള നാട്ടുപ്രമാണിമാരിൽ ഒരാളായിരുന്നു ചെമ്പൻ പോക്കർ മൂപ്പൻ .
മലബാറിലെ കേസുകൾ തീർപ്പാക്കുന്നതിനും നികുതി പിരിവ് നടത്തുന്നതിനുമായി ബ്രിട്ടീഷുകാർ ചുമതലപ്പെടുത്തിയ ദരോഗ സമിതികളിലൊന്നിന്റെ തലവനായിരുന്നു അദ്ദേഹം.
പഴശ്ശിരാജാവിനു രഹസ്യ സഹായങ്ങൾ ചെയ്തുകൊടുത്തതിന്റെ പേരിൽ ദരോഗകളെ പിരിച്ചുവിടാൻ ബ്രിട്ടീഷുകാർ തീരുമാനിച്ചു.
അവർ ദരോഗ തലവന്മാരെ അഴിമതിക്കാരായി മുദ്രകുത്തുകയും നാടുകടത്തുകയും ചെയ്തു.
ഭയന്നുപോയ ചില ദരോഗമാർ ബ്രിട്ടീഷുകാരോടു കൂറു പ്രഖ്യാപിച്ചു.
എന്നാൽ ചെമ്പൻ പോക്കർ, അത്തൻ കുരിക്കൾ , ഉണ്ണിമൂത്ത മൂപ്പൻ എന്നിവർ ബ്രിട്ടീഷുകാർക്കെതിരെ ധീരമായി പോരാടി.
നാട്ടുപ്രമാണിമാരുടെ സഹായത്തോടെ മാപ്പിള നേതാക്കൻമാരെ കൊന്നൊടുക്കിയ ബ്രിട്ടീഷുകാർ ചെമ്പൻ പോക്കറെ പിടികൂടി പാലക്കാട് ജയിലിലടച്ചു.
അവിടെ നിന്ന് ജയിൽ ചാടിയ ചെമ്പൻ പോക്കർ റവന്യൂ വണ്ടികൾ കൊള്ളയടിക്കുകയും അങ്ങനെ ലഭിച്ച പണം മുഴുവൻ ഉണ്ണിമൂത്ത മൂപ്പൻ മുഖേന പഴശ്ശിപ്പടയ്ക്കു കൈമാറുകയും ചെയ്തു.
1802-ൽ ഉണ്ണി മൂത്ത മൂപ്പൻ കൊല്ലപ്പെട്ടതോടെ ചെമ്പൻ പോക്കർ വീണ്ടും ബ്രിട്ടീഷുകാരുടെ പിടിയിലായി.
അതിനുശേഷം അദ്ദേഹത്തിന് എന്തു സഭവിച്ചു എന്നതിനു കൃത്യമായ രേഖകളില്ല.
കൊന്നുവെന്നും ജയിലിലടച്ചെന്നും കഥകളുണ്ട്.
പോക്കറുടെ കുടുംബാംഗങ്ങളെ ഇന്ത്യയുടെ വിവിധ ഭാഗങ്ങളിലേക്കു നാടുകടത്തി.
തിരൂരങ്ങാടിയിൽ നിന്നും അൽപ്പം അകലെയുള്ള മൂന്നിയൂർ ജുമാ മസ്ജിദിനു സമീപം സ്ഥിതിചെയ്യുന്ന ശവകുടീരം ചെമ്പൻ പോക്കറുടേതായിരിക്കാം എന്ന് ചില ഗവേഷകർ അഭിപ്രായപ്പെടുന്നു.
എന്നാൽ ഇക്കാര്യം വ്യക്തമാക്കുന്ന രേഖകളോ തെളിവുകളോ ലഭ്യമല്ല.
ചെമ്പൻ പോക്കറെ ഇന്നും പഴമക്കാർ 'പോക്കർ ഉപ്പൂപ്പ', 'പോക്കർ മൂപ്പൻ' എന്നൊക്കെ വിളിക്കാറുണ്ട്.
ചെമ്മണ്ണൂർ വിഷു വാണിഭം
കുന്നംകുളം നഗരസഭയിലെ ചെമ്മണ്ണൂരിൽ മകരക്കൊയ്തുകഴിഞ്ഞ പാടത്ത് നടക്കുന്ന പ്രാദേശിക ചന്തയാണ് ചെമ്മണ്ണൂർ വിഷുവാണിഭം .
നഗരത്തിലെ വാർഡ്  33 ൽ ഉൾപ്പെടുന്ന പ്രദേശമാണിത്.
ഇവിടെ മേടമാസം ഒന്നാംതിയതി വൈകീട്ടുനടക്കുന്ന പ്രാദേശിക ഉത്സവമായാണ് വിഷുവാണിഭം നടക്കുന്നത്.
ഇത് വിഷുവാണ്യം എന്നും അറിയപ്പെടുന്നു.
പഴയകാല ഉൽപ്പന്ന കൈമാറ്റ സമ്പദായത്തെ അനുസ്മരിച്ചുകൊണ്ടാണ് വിഷുവിന് തലേന്ന് ചെമ്മണ്ണൂർ പാടത്ത് തുറന്ന ചന്തയായ വിഷുവാണ്യം അരങ്ങേറാറുള്ളത്.
കർഷകർ ഉൽപ്പാദിപ്പിക്കുന്ന ഉൽപ്പന്നങ്ങളും ഉപകരണങ്ങളും വിറ്റഴിക്കാനുള്ള പൊതുകമ്പോളമായാണ് ചെമ്മണ്ണൂർ വിഷുവാണ്യം നടക്കുന്നത്.
ഇടക്കാലത്ത് നിന്നുപോയെങ്കിലും വീണ്ടും പ്രവർത്തനമാരംഭിച്ചിരിക്കുന്നു.
പ്രാദേശികമായി ഉല്പാദിപ്പിക്കുന്ന പച്ചക്കറികൾ, കുളത്തിൽ നിന്നുള്ള മീൻ, പന്നിയിറച്ചി, കാർഷികോപകരണങ്ങൾ, മുളകൊണ്ടുള്ള ഉല്പന്നങ്ങൾ, മൺപാത്രങ്ങൾ എന്നിവയുടെ ഒരു രാത്രികാല വിപണനകേന്ദ്രമാണിത്.
ആദ്യ കാലങ്ങളിൽ ഉല്പന്നങ്ങൾ വാങ്ങാനും വില്ക്കാനുമായി ദൂരദേശത്തുനിന്നുപോലും ധാരാളം ജനങ്ങൾ എത്താറുണ്ടായിരുന്നു.
2018 - ലെ വാണിഭത്തിന് കുന്നംകുളം നഗരസഭ ധനസാഹായം അനുവദിക്കുകയുണ്ടായി.
ചെറുകാശിത്തുമ്പ ഇംഗ്ലീഷ് വിലാസം https://ml.wikipedia.org/wiki/Impatiens_minor
ബാൾസമിനേസീ സസ്യ കുടുംബത്തിലെ ഇംപേഷ്യൻസ് ജനുസ്സിൽ ഉൾപ്പെടുന്ന ഏകവർഷായുവായ ഓഷധിയാണ് ഇംപേഷ്യൻസ് മൈനർ ( Impatiens minor).
പശ്ചിമഘട്ടത്തിലെ അർദ്ധ നിത്യഹരിത വനങ്ങളിലും കുറ്റിക്കാടുകളിലും കാവുകളിലും കണ്ടു വരുന്നു.
പൂക്കളും കായകളും ഉണ്ടാകുന്നത് ജൂൺ മുതൽ ഡിസംബർ വരെ ഉള്ള കാലത്താണ്.
10-15 സെമീ ഉയരത്തിൽ കുത്തനെ വളരുന്ന ഈ സസ്യത്തിന്റെ തണ്ട് സുതാര്യമാണ്.
ഇലകൾ ദന്തുരവും സമ്മുഖമായി വിന്യസിച്ചവയുമാണ്.
വെള്ളയോ പിങ്കോ നിറമുള്ള പൂക്കളും നീണ്ടുരുണ്ട ഫലങ്ങളുമുണ്ട്.
നാട്ടിൻപുറങ്ങളിൽ ധാരാളമായി കാണുന്ന ഈ സസ്യത്തിന് കേരളത്തിൽ ഓണപ്പൂവ് എന്ന പേരുമുണ്ട്.
ചിത്രശാല ഇമ്പേഷ്യൻസ് മൈനർ പുലിക്കുരുമ്പയിൽ നിന്നും അവലംബം ↑ https://indiabiodiversity.org/species/show/230018 ↑ http://www.flowersofindia.net/catalog/slides/Lesser%20Balsam.html ↑ ↑
കുഞ്ഞായിൻ മുസ്ല്യാർ ഇംഗ്ലീഷ് വിലാസം https://ml.wikipedia.org/wiki/Kunjayin_Musliyar ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കുഞ്ഞായിൻ മുസ്ലിയാർ(യഥാർത്ഥ പേര് കുഞ്ഞു മാഹിൻ മുസല്യാർ ) .
മാപ്പിള കവി, ഹാസ്യസാമ്രാട്ട്.
പതിനെട്ടാം നൂറ്റാണ്ടിൽ തലശ്ശേരിയിൽ ജനിച്ച അറിയപ്പെട്ട മതപണ്ഡിതനും, ഖാദിരിയ്യ സൂഫി തലവനും , സാമൂഹ്യ പരിഷ്കർത്താവും കൂടിയായിരുന്നു കുഞ്ഞായിൻ മുസ്ലിയാർ.
ജീവിതത്തിൽ ഹാസ്യവും രചനയിൽ തത്ത്വചിന്തകളും ഉൾചേർക്കാൻ അദ്ദേഹത്തിന് സാധിച്ചിരുന്നു.
സാമൂതിരി രാജാവിന്റെ കൊട്ടാരം വിദൂഷകനായ മങ്ങാട്ടച്ചന്റെ സന്തത സഹചാരിയായിരുന്നു കുഞ്ഞായിൻ മുസ്ലിയാർ.
തുർക്കിയിലെ സരസ സൂഫി പണ്ഡിതൻ നസ്രുദ്ദീൻ ഹോജ യുമായാണ്  കുഞ്ഞായിൻ മുസ്ലിയാരെ ചരിത്രകാരന്മാർ  താരതമ്യപ്പെടുത്തുന്നത് ജീവിതരേഖ
തലശ്ശേരിയിലെ സൈദാർ പള്ളിക്കടുത്ത് ചന്ദനംകണ്ടി തറവാട്ടിൽ മക്കറയിൽ വീട്ടിൽ ജനിച്ചു.
എ.ഡി.1700 നടുത്താണ് ജനനമെന്ന് അദ്ദേഹത്തിന്റെ രചനകളിൽ നിന്നും അനുമാനിക്കുന്നു.
തലശ്ശേരി വലിയ ജുമാഅത്ത് പള്ളിദർസിൽ നിന്ന് പ്രഥമിക വിദ്യാഭ്യാസം നേടി.
അക്കാലത്തെ മുസ്ലിം വിദ്യാഭ്യാസ ആസ്ഥാനമായിരുന്ന പൊന്നാനിയിൽ ആയിരുന്നു ഉപരിപഠനം.
പൊന്നാനിയില് അന്നത്തെ മഖ്ദൂമായിരുന്ന നൂറുദ്ദീന് ,അബ്ദുസ്സലാം മഖ്ദൂം എന്നവരുടെ അടുത്ത് നിന്ന് ഫിഖ്ഹീ വിജ്ഞാനം നേടി.
ചെറുപ്പത്തിൽ തന്നെ അദ്ദേഹത്തിന്റെ കുസൃതികളും വിനോദങ്ങളും നർമരസം തുളുമ്പുന്ന വർത്തമാനങ്ങളും സഹപാഠികളെ ചിരിപ്പിക്കുകയും ചിന്തിപ്പിക്കുകയും ചെയ്തിരുന്നു.
കഥാപാത്രമായി മാത്രം പ്രേക്ഷകർക്ക് തോന്നുമാറ് കുഞ്ഞായിൻ മുസ്ലിയാരുടെയും മങ്ങാട്ടച്ചന്റെയും പേരിൽ കഥകളായും പിന്നീട് ധാരാളം ഹാസ്യവർത്തമാനങ്ങൾ പ്രചരിച്ചിട്ടുണ്ട്.
കുഞ്ഞായിൻ മുസ്ലിയാർ പൊന്നാനിയിലുള്ള പഠന സമയത്തിനു ശേഷമാണ് പ്രസിദ്ധമായ കപ്പപ്പാട്ടിന്റെ പശ്ചാത്തലമൊരുങ്ങുന്നത്.
അതിന്റെ പശ്ചാത്തലം ഇങ്ങനെ വിവരിക്കുന്നുണ്ട്.
മുസ്ലിയാർ പൊന്നാനിയിൽ പഠിക്കുന്ന സമയത്ത് ഗുരുവായ നൂറുദ്ദീൻ മഖ്ദൂമിന്റെ വീട്ടിൽ നിന്നും ഭക്ഷണം കഴിക്കാറുണ്ടായിരുന്നു.
ഒരിക്കൽ മഖ്ദൂമിന്റെ ഭാര്യ മുസ്ലിയാരോട് ഉറങ്ങുന്നതിന് മുമ്പ് എന്താണ് ചൊല്ലേണ്ടതെന്ന് ചോദിച്ചു.
രസികനായ കുഞ്ഞായിൽ ഏലാമാലെ എന്ന്  ചൊല്ലുവാൻ പറഞ്ഞു.
ഇതു ചൊല്ലുന്നതായി കേട്ട ദിവസം മഖ്ദും അന്വേഷിച്ചപ്പോഴാണ് കുഞ്ഞായിൻ പറ്റിച്ചതാണെന്ന് മനസ്സിലായത്.
ഇതിന് ശേഷം കുഞ്ഞായനെ കണ്ടപ്പോൾ മഖ്ദും ചോദിച്ചു നീ മനുഷ്യനെ കപ്പലാക്കുകയാണോ എന്ന്.
ഈ സംഭവത്തിന് ശേഷമാണ് കുഞ്ഞായിൻ മുസ്ലിയാർ മനുഷ്യനെ പായക്കപ്പലിനോടുപമിച്ച് തത്ത്വജ്ഞാന പരമായ കപ്പപ്പാട്ട് എന്ന ഖണ്ഡകാവ്യം രചിക്കുന്നത്.
ആദ്യകൃതി നൂൽ മദ്ഹ് എന്ന ഭക്തിഗാനം ആണ്.
ഹിജ്‌റ 1151 ൽ എഴിതിയതാണിത്.
തമിഴ് കലർന്ന പ്രാചീന ഭാഷാശൈലിയിലുള്ള ഈ കൃതിയിൽ 15 ഇശലുകളുള്ള 666 വരികളുണ്ട്.
പ്രവാചകൻ മുഹമ്മദ് നബി (സ) യോടുള്ള അതിരറ്റ സ്‌നേഹത്തിന്റ പ്രകാശനവും പുകഴ്തലുമാണിതിലെ ഇതിവൃത്തം.
മൂന്നാമത്തെ രചനയായ നൂല്മാല സൂഫി ഗുരു ശൈഖ് മുഹ്യുദ്ദീന് ജീലാനിയുടെ അപദാനങ്ങള് വാഴ്ത്തുന്ന കൃതിയാണ്.
മുയ്ഹുദ്ദീന് മാല ക്ക് ശേഷമുള്ള മുഹ്യുദ്ദീൻ ഭക്തി കാവ്യമാണ്  15 രീതികളിലായി     666 ഈരടികളുള്ള നൂല് മദ്ഹ്.
മാപ്പിളകവി എന്നതോടൊപ്പം മതപണ്ഡിതനും പരിഷ്‌കർത്താവുമായിരുന്ന കുഞ്ഞായിൻ മുസ്ലിയാർ മുസ്ലിംകൾക്കിടയിൽ പ്രചാരത്തിലുണ്ടായിരുന്ന ചടങ്ങുനിൽക്കൽ പോലുള്ള ആചാരത്തെ ശക്തമായി എതിർത്തു.
മുസ്ലിയാരുടെ പേരിലെ കൃതികൾ മങ്ങാട്ടച്ചനും കുഞ്ഞായിൻ മുസ്ലിയാരും കുഞ്ഞായിൻ മുസ്ലിയാരും കൂട്ടുകാരും രസിക ശിരോമണി കുഞ്ഞായിൻ മുസ്ലിയാരും മങ്ങാട്ടച്ചനും കുഞ്ഞായന്റെ കൃതികൾ
തലശ്ശേരിയിൽ വെച്ച് അന്തരിച്ച കുഞ്ഞായിൻ മുസ്ലിയാരെ തലശ്ശേരിയിലെ പഴയ ജുമുഅത്ത് പള്ളിയിൽ സംസ്‌കരിച്ചു.
അധിക വായനക്ക് അറബി മലയാള സാഹിത്യ ചരിത്രം -ഒ.
അബു പേജ് 81 മുസ്ലിംകളും കേരള സംസ്‌കാരവും പേജ് 78 - പി.കെ. മുഹമ്മദ് കു്ഞ്ഞി സർവവിജ്ഞാനകോശം 7 - 511 ഇസ്ലാം വിജ്ഞാന കോശം പേജ് 277 http://www.islamonlive.in/story/2014-09-30/1412075618-4022623 Archived 2014-11-05 at the Wayback Machine http://risalaonline.com/2012/12/12/862 Archived 2017-04-28 at the Wayback Machine കുറിപ്പുകൾ
കപ്പപ്പാട്ടിനെ (കപ്പൽ പാട്ട്) നെ പറ്റി പാശ്ചാത്യപണ്ഡിതനും ദ്രാവിഡ ഭാഷാ ഗവേഷകനുമായ എ.സി. ബർണൽ രേഖപ്പെടുത്തിയിട്ടുണ്ട്.
"The Kappalpattu or ship song is one much if favour and deservely so.."
(Specimence of south indian Dialects)
എന്ന് രേഖപ്പെടുത്തിയതായി കാണാം.
അവലംബം ↑ കപ്പപ്പാട്ടും നൂല് മദ്ഹും.
കെ കെ മുഹമ്മദ് അബ്ദുല് കരീം ↑ ഹിജ്‌റ 1303 ൽ പ്രസിദ്ധീകരിച്ച് കപ്പപ്പാട്ടിന്റെ ആമുഖത്തിൽ നിന്ന് ↑ മഹത്തായ മാപ്പിള സാഹിത്യപാരമ്പര്യം - സി.എൻ. അഹ്മദ് മൗലവി, കെ.കെ. മുഹമ്മദ് അബ്ദുൽ കരീം പേ്ജ് 162 ↑ കപ്പപ്പാട്ടും നൂൽ മദ്ഹും - കെ.കെ. മുഹമ്മദ് അബ്ദുൽ കരീം ↑ ഡോ. പി. സക്കീര് ഹുസൈന് ; നൂല്മദ്ഹ്: കവിതയും കാലവും.
മഹാകവി മോയിന്കുട്ടി വൈദ്യര് മാപ്പിള കലാ അക്കാദമി, കൊണ്ടോട്ടി ↑ വിജ്ഞാനകോശം വാള്യം 8/141
ചേതൻ ലാൽ ഇംഗ്ലീഷ് വിലാസം https://ml.wikipedia.org/wiki/Chethan_lal
2017 ലെ മികച്ച ബാല നടനുള്ള സംസ്ഥാന ചലച്ചിത്ര പുരസ്കാരം നേടിയ താരമാണ് ചേതൻ ലാൽ .
ബ്ളാക്ക് ഫോറസ്റ്റ്, എബിസിഡി, ബാച്ച്ലർ പാർടി, വിക്രമാദിത്യൻ, അഞ്ചു സുന്ദരികൾ, ചാർളി, ഒപ്പം തുടങ്ങിയ ഇരുപതോളം സിനിമകളിൽ അഭിനയിച്ചു.
ഗപ്പിയിലെ അഭിനയത്തിനാണ് പുരസ്കാരം ലഭിച്ചത്.
എറണാകുളം എടവനക്കാട് സ്വദേശിയായ ചേതൻ ജയലാലിന്റെയും മനുജയുടെയും മകനാണ്.
എസ്.ഡി.പി.വൈ.കെ.പി.എം. ഹൈസ്ക്കൂളിലെ പത്താം ക്ളാസ് വിദ്യാർഥിയാണ്.
ബാച്ച്ലർ പാർടി എന്ന സിനിമയിലാണ് ആദ്യം വേഷമിടുന്നത്.
ഏഴുവർഷം മുമ്പ് പത്താം വയസ്സിൽ.
നിരവധി ഡോക്യുമെന്ററികളിലും അഭിനയിച്ചു.
ഹ്രസ്വചിത്രത്തിലെ അഭിനയത്തിന് ലോഹിതദാസ് ഫൌണ്ടേഷന്റെ മികച്ച നടനുള്ള അവാർഡും ചേമ്പർ ഓഫ് കോമേഴ്സിന്റെ പുരസ്കാരവും പി ജെ ആന്റണി ഫൌണ്ടഷൻ പുരസ്കാരവും ഷാർജ ഫിലിം ഫെസ്റ്റിവൽ അവാർഡും ലഭിച്ചിട്ടുണ്ട്.
സിനിമകൾ ബ്ളാക്ക് ഫോറസ്റ്റ് എബിസിഡി ബാച്ച്ലർ പാർടി വിക്രമാദിത്യൻ അഞ്ചു സുന്ദരികൾ ചാർളി ഒപ്പം ഗപ്പി പുരസ്കാരങ്ങൾ നാഷണൽ ഷോർട്ട്ഫിലിം ഫെസ്റ്റിവലിൽ മികച്ച നടനുള്ള അവാർഡ് മികച്ച ബാല നടനുള്ള സംസ്ഥാന ചലച്ചിത്ര പുരസ്കാരം അവലംബം ↑
ചേമഞ്ചേരി നാരായണൻ നായർ ഇംഗ്ലീഷ് വിലാസം https://ml.wikipedia.org/wiki/Chemanchery_Narayanan_nair
മലയാള നാടക, സീരിയൽ, ചലച്ചിത്രനടനായിരുന്നു ചേമഞ്ചേരി നാരായണൻ നായർ .
മുന്നൂറിലേറെ നാടകങ്ങളിലും ഇരുപതോളം സിനിമകളിലും നിരവധി സീരിയലുകളിലും അഭിനയിച്ചു.
1935-ൽ മൊകേരി രാവുണ്ണി നായരുടെയും ലക്ഷ്മി അമ്മയുടെയും മകനായി മചുകുന്നിൽ ജനിച്ചു.
ഏഴാംക്ലാസിൽ സ്‌കൂൾ പഠനം നിർത്തി.
സംഗീത വിദ്വാൻ ഒതയോത്ത്‌ കുട്ടിരാമൻ ആശാന്റെ കീഴിൽ കലാപഠനം നടത്തി.
1946 -ൽ പതിന്നാലാം വയസിൽ സത്യവാൻ സാവിത്രി എന്ന സംഗീത നാടകത്തിൽ സാവിത്രി എന്ന സ്‌ത്രീ കഥാപാത്രത്തെ അവതരിപ്പിച്ചാണ്‌ നാരായണൻ നായർ നാടക രംഗത്തേക്ക്‌ ചുവടുവച്ചത്‌.
സ്ത്രീകൾ പൊതുവേ അഭിനയത്തിൽ താൽപര്യം കാണിക്കാതിരുന്ന അക്കാലത്ത് നാരായണൻ നായർ ബാലൻ കെ. നായരുടെ ബ്രദേഴ്‌സ് ഡ്രാമാറ്റിക്‌ അസോസിയേഷന്റെ കുറ്റവാളി ആര്‌ എന്ന നാടകത്തിലും  സ്‌ത്രീ വേഷമണിഞ്ഞു.
1971 -ൽ വിക്രമൻനായരുടെ കോഴിക്കോട്‌ സംഗമം തിയേറ്റേഴ്‌സിൽ ചേർന്നു.
1979-ൽ കടലമ്മ എന്ന ചിത്രത്തിലൂടെ ചലച്ചിത്രലോകത്തും അരങ്ങേറ്റം കുറിച്ചു.
കെ.ടി. മുഹമ്മദിന്റെ സൃഷ്‌ടി , സ്‌ഥിതി, സംഹാരം, സാക്ഷാത്‌കാരം, സമന്വയം തുടങ്ങി നാടകങ്ങളിൽ അഭിനയിച്ചു.
1990 -കളിൽ അമേരിക്കയിലെ വിവിധ മലയാളി അസോസിയേഷന്റെ ആഭിമുഖ്യത്തിൽ സംഘടിപ്പിച്ച നാടകോത്സവത്തിലും പങ്കെടുത്തു.
തകഴിയുടെ ചെമ്മീൻ എന്ന നോവലിന്റെ നാടകാവിഷ്‌കാരത്തിന്റെ സംവിധായകനായും പ്രവർത്തിച്ചു.
അഭിനയിച്ച സിനിമകൾ കടലമ്മ ഉമ്മാച്ചു ഹൃദയത്തിൽ നീമാത്രം ആമിനാ ടെയ്‌ലേഴ്‌സ് അമ്മക്കിളികൂട് ബാലേട്ടൻ മിഴിരണ്ടിലും യാഗാശ്വം നടൻ ശംഖുപുഷ്‌പം തൂവൽകൊട്ടാരം മുഖം മൂടികൾ ആഭിജാത്യം പുരസ്കാരങ്ങൾ 1997-ൽ സംസ്ഥാന സർക്കാറിന്റെ പ്രൊഫഷണൽ നാടകത്തിനുളള സ്‌പെഷൽ ജൂറി പുരസ്‌കാരം ( ഒരു പിടി വറ്റ് ) 1998-ൽ കേരളസംഗീത നാടക അക്കാദമിയുടെ സി.ഐ. പരമേശ്വരൻ പിള്ള സ്മാരക അവാർഡ് 2001-ൽ  നല്ല നടനുള്ള സംസ്ഥാന അവാർഡ് ('കിം കരണീയം' എന്ന നാടകത്തിലെ അഭിനയത്തിന്) 2003-ൽ കായലാട്ട് രവീന്ദ്രൻ സ്മാരക പുരസ്‌കാരം അവലംബം ↑ ↑ ↑ {{ cite news }} :  CS1 maint: bot: original URL status unknown ( link ) ↑ ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) പുറത്തേക്കുള്ള കണ്ണികൾ ചേമഞ്ചേരി നാരായണൻ നായർ .
M3DB.
ജഗ്മതി സങ്വാൻ ഇംഗ്ലീഷ് വിലാസം https://ml.wikipedia.org/wiki/Jagmati_sangwan
ഏഷ്യൻ ഗെയിംസിൽ ഭാരതത്തെ പ്രതിനിധീകരിച്ച മുൻ രാജ്യാന്തര വോളിബോൾ താരവും കായിക അദ്ധ്യാപികയും രാഷ്ട്രീയ പ്രവർത്തകയുമാണ് ജഗ്മതി സങ്വാൻ .
ഹരിയാനയിൽ സ്ത്രീകളുടെ അവകാശ പോരാട്ടങ്ങൾക്കും  ദുരഭിമാനഹത്യക്കെതിരായ പ്രക്ഷോഭത്തിനും നേതൃത്വം നൽകുന്നു.
അഖിലേന്ത്യാ ജനാധിപത്യ മഹിളാ അസോസിയേഷൻ ദേശീയ ജനറൽ സെക്രട്ടറിയാണ്.
ഹരിയാനയിലെ സൊനേപാട് ജില്ലയൽ കർഷക കുടുംബത്തിൽ ജനിച്ചു.
സ്കൂൾ കാലത്തേ കായിക രംഗത്തു സജീവമായി.
പെൺകുട്ടികൾ കളിക്കളങ്ങളിലിറങ്ങുന്നത് അക്കാലത്ത് പ്രോത്സാഹിപ്പിക്കപ്പെട്ടിരുന്നില്ല.
സാമൂഹ്യ വിലക്കുകൾ മറികടന്ന് കായിക താരമായി.
സിയോളിൽ ഏഷ്യൻ വോളിബോൾ ചാംപ്യൻഷിപ്പിൽ വെങ്കലം നേടിയ ടീമിൽ അംഗമായിരുന്നു.
ഹരിയാനയിലെ വനിതാ കായിക താരങ്ങളുടെ അവസ്ഥയെക്കുറിച്ചുള്ള പഠനത്തിന് പി.എച്ച്.ഡി നേടി.
മഹർഷി ദയാനന്ദ് സർവകലാശാലയിൽ അദ്ധ്യാപികയായി.
2002 ൽ ഖാപ് മഹാ പഞ്ചായത്തിലേക്ക് തെരഞ്ഞെടുക്കപ്പെട്ടു.
ആദ്യമായാണ് ഇവിടെ ഒരു വനിത പഞ്ചായത്തംഗമാകുന്നത്.
സി.പി.ഐ.എം ഹരിയാന സംസ്ഥാന സെക്രട്ടറി ഇന്ദർജിത്സിങ്ങാണ് ഭർത്താവ് പുരസ്കാരങ്ങൾ ഭീമ പുരസ്കാരം അവലംബം ↑ {{ cite news }} : Check date values in: | accessdate= ( help ) പുറം കണ്ണികൾ Haryana fears khap, khap fears Sangwan!
Archived 2013-12-24 at the Wayback Machine
ജനകീയ ഭക്ഷണശാല, ആലപ്പുഴ ജനകീയ ഭക്ഷണശാല, ആലപ്പുഴ കേരള ധനകാര്യമന്ത്രി ഡോ. ടി. എം. തോമസ് ഐസക് ജനകീയ ഭക്ഷണശാലയുടെ ഉദ്ഘാടനം നിർവ്വഹിക്കുന്നു
പണമില്ലാത്തവർക്കും ഭക്ഷണം ലഭ്യമാക്കുക എന്ന ഉദ്ദേശത്തോടെ ആലപ്പുഴയുലെ പാതിരപ്പള്ളിയിൽ പ്രവർത്തിക്കുന്ന ഭക്ഷണശാലയാണ് ജനകീയ ഭക്ഷണശാല .
2018 മാർച്ച് 4നു  മന്ത്രി തോമസ് ഐസക്ക് ആണ് ഉദ്ഘാടനം നിർവ്വഹിച്ചത്.
ഡോ. ബി. ഇക്ബാൽ പങ്കെടുത്തു.
പാതയോരത്ത് സമൂഹമായി ഭക്ഷിച്ചുകൊണ്ടാണ് ഈ ഭോജനശാല ആരംഭിച്ചത്.
നാലു കൂട്ടം കറികൾ ചേർത്ത വിഭവസമൃദ്ധമായ ഊണ് ഇവിടെ നൽകുന്നു.
ഭക്ഷണശേഷം ഈ സംരംഭത്തിലേക്ക് സംഭാവന ചെയ്യാവുന്നതാണ്; അവലംബം ↑ ↑ ↑
ജയന്തി പട്നായിക് ഇംഗ്ലീഷ് വിലാസം https://ml.wikipedia.org/wiki/Jayanti_Patnaik
ഇന്ത്യൻ സാമൂഹിക പ്രവർത്തകയും ദേശീയ വനിതാ കമ്മീഷന്റെ ആദ്യത്തെ അധ്യക്ഷയുമാണ് ജയന്തി പട്നായിക് ( ഒറിയ : ଜୟନ୍ତୀ ପଟ୍ଟନାୟକ ; ജനനം:1932 ഏപ്രിൽ 7).
ഇവർ രണ്ടു തവണ പാർലമെന്റ് അംഗമായിരുന്നിട്ടുണ്ട്.
1932-ൽ ഒഡീഷയിലെ ഗഞ്ജം ജില്ലയിലുള്ള അസിക എന്ന സ്ഥലത്താണ് ജയന്തി പട്നായിക് ജനിച്ചത്.
അസികയിലെ ഹരിഹർ ഹൈസ്കൂളിൽ പ്രാഥമിക വിദ്യാഭ്യാസം പൂർത്തിയാക്കി.
കട്ടക്കിലെ ഉത്കൽ സർവകലാശാലയ്ക്കു കീഴിലുള്ള സൈലബല വനിതാ കോളേജിൽ നിന്ന് സാമൂഹിക പ്രവർത്തനത്തിൽ ബിരുദാനന്തരബിരുദം നേടി.
ഒഡീഷയുടെ മുൻ മുഖ്യമന്ത്രി ജാനകി ബല്ലഭ് പട്നായിക്കിനെ 1953-ൽ വിവാഹം കഴിച്ചു.
(ഇദ്ദേഹം 2015-ൽ അന്തരിച്ചു.) പൃഥ്വി പട്നായിക്, സുദത്ത പട്നായിക്, സിജാത പട്നായിക് എന്നിവർ മക്കളാണ്.
വിവാഹശേഷം ജയന്തി പട്നായിക് മുംബൈയിലെ ടാറ്റാ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസസിൽ ഉപരിപഠനത്തിനു ചേർന്നു.
സാമൂഹിക പ്രവർത്തനങ്ങളിൽ സജീവമായിരുന്ന സമയത്ത് ലോക്സഭയിലും രാജ്യസഭയിലും അംഗമായി.
1992-ൽ വനിതകളുടെ ക്ഷേമത്തിനായി ദേശീയ വനിതാ കമ്മീഷൻ രൂപീകരിച്ചപ്പോൾ ആദ്യത്തെ അധ്യക്ഷയായി നിയമിതയായി.
1992 ഫെബ്രുവരി 3 മുതൽ 1995 ജനുവരി 30 വരെ അധ്യക്ഷപദവിയിൽ തുടർന്നു.
ജയശ്രീ മോണ്ട്കർ
ഡോ. ജയശ്രീ മോണ്ട്കർ മുംബൈയിലെ സിയോൺ ഹോസ്പിറ്റലിലെ ഒരു നിയോനറ്റോളജിസ്റ്റാണ്.
ഏഷ്യയിലെ ആദ്യത്തെ ഹ്യൂമൻ മിൽക്ക് ബാങ്ക് നടത്തുന്നതിൻറെ പേരിലാണ് അവർ അറിയപ്പെടുന്നത്.
ഒരു കുഞ്ഞിന്റെ ആരോഗ്യത്തിനും വിവിധ രോഗങ്ങളിൽ നിന്ന് സംരക്ഷിക്കപ്പെടുന്നതിനും അമ്മയുടെ പാൽ വളരെ പ്രധാനമാണ്.
എന്നിരുന്നാലും, പല കുഞ്ഞുങ്ങൾക്കും ഇത് കുടിക്കാൻ കഴിയില്ല, കാരണം ചിലപ്പോൾ അമ്മയ്ക്ക് ഇത് ഉത്പാദിപ്പിക്കാൻ കഴിയില്ല.
അതുകൊണ്ടാണ് ആദ്യമായി സ്ഥാപിതമായ ഹ്യൂമൻ മിൽക്ക് ബാങ്ക് കാലഘട്ടത്തിന്റെ ആവശ്യമായിരുന്നു.
ഇപ്പോൾ ആദ്യത്തേതിൽ നിന്ന് പ്രചോദനം ഉൾക്കൊണ്ടുകൊണ്ട് നിലവിൽ വന്ന ഇത്തരം നിരവധി സ്ഥാപനങ്ങൾ ശിശുമരണത്തിൻറെ നിരക്ക്  അത്ഭുതകരമായി കുറയ്ക്കുന്നതിനുള്ള ഒരു ചുവടുവെപ്പായി മാറി.
ഹ്യൂമൻ മിൽക്ക് ബാങ്ക്
മുംബൈയിലെ സിയോൺ ഹോസ്പിറ്റലിൽ ആണ് ഹ്യൂമൻ മിൽക്ക് ബാങ്ക് ഇന്ത്യയിൽ ഡോ. ജയശ്രീ മോണ്ട്കറിന്റെ നേതൃത്വത്തിൽ  ആദ്യമായി സ്ഥാപിതമായത്.
ഹ്യൂമൻ മിൽക്ക് ബാങ്കിംഗ് അസോസിയേഷൻ ഓഫ് നോർത്ത് അമേരിക്കയുടെ മാർഗ്ഗനിർദ്ദേശങ്ങൾ പാലിച്ച്, ഓരോ ദാതാവിനും 50 മില്ലി മുതൽ 300 മില്ലി വരെ വ്യത്യാസപ്പെടുന്ന ദാനം ചെയ്യുന്ന പാൽ കൈകാര്യം ചെയ്യുന്നതിൽ ബാങ്ക് അതീവ ശ്രദ്ധാലുവാണ്.
സാധാരണയായി പകൽ സമയങ്ങളിൽ ശേഖരിക്കുന്ന എല്ലാ ദാനം ചെയ്ത പാലും ആദ്യം ദോഷകരമായ സൂക്ഷ്മാണുക്കളുടെ സാന്നിദ്ധ്യമുണ്ടോയെന്ന് പരിശോധിക്കുന്നു.
അണുവിമുക്തമാക്കിയ സ്റ്റീൽ പാത്രങ്ങളിൽ പാൽ ശേഖരിക്കുകയും പാസ്ചറൈസ് ചെയ്യുകയും സൂക്ഷിക്കുകയും ചെയ്യുന്നു.
പാൽ ഫ്രീസറുകളിൽ -20º സെന്റിഗ്രേഡിൽ സൂക്ഷിക്കുന്നു, ഇത് ആറുമാസം വരെ നീണ്ടുനിൽക്കും.
മുനിസിപ്പൽ ആശുപത്രിയിലെ നവജാത ശിശുക്കൾക്കുള്ള വാർഡിൽ കഴിയുന്ന സ്ത്രീകളാണ് ദാതാക്കൾ കൂടുതലും.
എന്നിരുന്നാലും, സ്വകാര്യ ആശുപത്രി പരിചരണം താങ്ങാനാകുന്ന വിദ്യാസമ്പന്നരായ ഏതാനും സ്ത്രീകളും തങ്ങളുടെ മിച്ച തുക സംഭാവന ചെയ്യാൻ മുന്നോട്ടുവരാൻ തുടങ്ങിയിട്ടുണ്ട്.
ദാതാക്കളുടെ അമ്മമാർ ഏതെങ്കിലും സാമൂഹിക വിഭാഗത്തിൽ പെട്ടവരാണെങ്കിലും ബാങ്കിലേക്ക് പാൽ സ്വീകരിക്കുമ്പോൾ ദാതാക്കളെ പരിശോധിക്കുന്നതിന് കർശന നടപടികളുണ്ട്.
അണുബാധകളിൽ നിന്നും സാംക്രമിക രോഗങ്ങളിൽ നിന്നും മുക്തരായ, ശാരീരികക്ഷമതയുള്ള ശരീരമുള്ള, മരുന്നുകളൊന്നും കഴിക്കാത്ത, ഉചിതമായ ഹീമോഗ്ലോബിൻ ഉള്ള,  ഏറ്റവും പ്രധാനമായി ദാനം ചെയ്യാൻ തയ്യാറുള്ള അമ്മമാരെ മാത്രമേ ദാതാക്കളാകാൻ അംഗീകരിക്കൂ.
മിൽക്ക് ബാങ്ക് ശുചിത്വ ഭാഗം ശ്രദ്ധിക്കുന്നു.
എന്നിരുന്നാലും, ചില അമ്മമാർ കുഞ്ഞിന് മറ്റുള്ളവരുടെ പാൽ നൽകിയാൽ ബന്ധം നഷ്ടപ്പെടുമെന്ന് ഭയപ്പെടുന്നു.
ദുർബലരായ കുഞ്ഞുങ്ങൾ ശക്തി പ്രാപിക്കുന്നതുവരെ പാൽ ബാങ്കിന്റെ വിതരണം സ്വീകരിക്കാൻ അത്തരം അമ്മമാർക്ക് ബോധവൽക്കരണം നടത്തുന്നു.
ജയിംസ് ആൻഡ് ആലീസ് ഇംഗ്ലീഷ് വിലാസം https://ml.wikipedia.org/wiki/James_%26_Alice
പൃഥ്വിരാജുo വേദികയും പ്രധാന കഥാപാത്രങ്ങളെ അവതരിപ്പിച്ച് സുജിത്ത് വാസുദേവ് ആദ്യമായി സംവിധാനം ചെയ്ത് 2016ൽ പുറത്തിറങ്ങിയ മലയാള നാടക ചിത്രമാണ് ജെയിംസ് ആലീസ് .
സുജിത്തിന്റെ കഥയ്ക്ക് ഡോ. എസ്. ജനാർദ്ദനനാണ് തിരക്കഥ തയ്യാറാക്കിയിരിക്കുന്നത്.
സംവിധാനത്തിനൊപ്പം ചിത്രത്തിന്റെ ഛായാഗ്രാഹണവും സുജിത് തന്നെയാണ് കൈകാര്യം ചെയ്തിരിക്കുന്നത്.
ഈ ചിത്രത്തിൽ സായികുമാർ , വിജയരാഘവൻ , പാർവതി നായർ തുടങ്ങിയ മറ്റു താരങ്ങളും അഭിനയിക്കുന്നുണ്ട്.
ധാർമിക് ഫിലിംസിന്റെ ബാനറിൽ ഡോ.എസ് സജികുമാറും കൃഷ്ണൻ സേതുകുമാറും ചേർന്നാണ് ചിത്രം നിർമ്മിച്ചിരിക്കുന്നത്.
ഗോപി സുന്ദറാണ് ഈ ചിത്രത്തിന്റെ സംഗീതം ഒരുക്കിയിരിക്കുന്നത്.
2016 മെയ് 5 ന് ചിത്രം പുറത്തിറങ്ങി.
ജെയിംസ് ആൻഡ് ആലീസ് ഒരു കുടുംബ-പ്രണയ ചിത്രമാണ്.
ജയിംസിന്റെയും ആലീസിന്റെയും ജീവിതമാണ് ഈ ചിത്രം.
നന്നായി പരിശീലനം ലഭിച്ച കലാകാരനും കോർപ്പറേറ്റ് ചലച്ചിത്രകാരനുമാണ് ജെയിംസ് ( പൃഥ്വിരാജ് സുകുമാരൻ ).
ജെയിംസിന്റെ ഭാര്യ ആലീസ് ( വേദിക ) ഒരു പ്രൈവറ്റ് ബാങ്ക് ഉദ്യോഗസ്ഥയാണ്.
ജെയിംസിന്റെ ഈ ജോലി ഇഷ്ട്ടപ്പെടാത്ത ആലീസിന്റെ പിതാവായ ഡേവിസ് ( സായികുമാർ )അവർ തമ്മിലുള്ള വിവാഹത്തെ എതിർക്കുന്നു.
ഡേവിസിന്റെ ആഗ്രഹത്തിന് വിരുദ്ധമായി അവർ വിവാഹിതരാകുന്നു.
അതിനുശേഷം ഏഴ് വർഷമായി വിജയകരമായ ദാമ്പത്യത്തിന് അവർ നേതൃത്വം നൽകി.
അതിൽ നിന്ന് അവർക്കൊരു കുട്ടിയുണ്ട്.
എന്നിരുന്നാലും ഏഴ് വർഷത്തെ അവരുടെ ദാമ്പത്യജീവിതത്തിൽ വിള്ളൽ ആരംഭിക്കുന്നത് ഇരുവരും അവരവരുടെ കരിയറിൽ ശ്രദ്ധ കേന്ദ്രീകരിച്ചുകൊണ്ടാണ്.
അവരുടെ തിരക്കുള്ള ജീവിതശൈലിയും തെറ്റിദ്ധാരണകളും വിവാഹമോചനം ഫയൽ ചെയ്യുന്നതിന് കാരണമാകുന്നു.